Ståvatn

Ståvatn er en innsjø som ligger i Vinje kommune i Telemark samt Ullensvang kommune i Vestland. Den er en del av Skiensvassdraget og har utløp til elva Kjela som renner ned til Kjelavatn og videre ned mot Haukeli og Edland.

Ståvatn er regulert som magasin for Kjela kraftverk, og vannstanden kan reguleres mellom 978 og 966 moh. Oppdemmingen av Ståvatn har medført at det nå flyter sammen med Ulevåvatnet lengre vest til ett sammenhengende magasin. For å kunne utnytte magasinet i Ulevåvatnet bedre er det gravd ut en kanal mellom de to. Denne kan sees ved broen ved Midtfjellsvollen når vannstanden er lav.

Øst for Ståvatnet ligger Haukeliseter. Europavei 134 går på Telemarksida langs nordbredden av sjøen. Ved fylkesgrensa krysser veien over til sørsida via en rekke små holmer.

 Fotnoter 

 Referanser 

 Eksterne lenker 



Kategori:Innsjøer i Vinje
Kategori:Innsjøer i Ullensvang
Kategori:Reservoarer i Telemark
Kategori:Reservoarer i Vestland
Kategori:Vest-vassdraget